Period: Old Babylonian
Genre: Literary
Transliteration:
<SURFACE>
ki gul-la-ba ki he₂-en-gul
ki nu-gul-la-ba gu₂-ŋiri₃ he₂-en-ŋal₂
ki-ni ki lu-ub₂{sar} kud-da he₂-a
ŋarza-bi ŋiri₃ ba-da-kur₂
di-ir-ga-a ki ba-e-gul
me-bi ba-da-ha-lam
ŋarza-bi ŋiri₃ na-ab-ta-ab-kur₂-ru-de₃-en-ze₂-en
di-ir-ga-a ki nam-ba-e-gul-lu-de₃-en-ze₂-en
me-bi na-ab-ta-ab-ha-lam-e-en-ze₂-en
gud-de₃ ki-gub-ba na-ab-ta-ab-kur₂-ru-de₃-en-ze₂-en
nam-tar-ŋu₁₀ ga-am₃-dug₄ in-na-am₃
pa ga-am₃-e₃ sulummar₂-am₃
nam-tar-ŋu₁₀ ušur-ŋa₂ ga-na-ab-dug₄
in-na ma-ŋa₂-ŋa₂
a-a igi i-ni-in-bar nam-tar-ŋu₁₀ ba-dib-ba
ud nam-tar gig-ga-ka ba-tu-ud-de₃-en
nam-tar-ŋu₁₀ gu₃-nam ama-ŋu₁₀ mu-da-an-kur₂
zu-a ur₃-ra mu-un-ne-e-ed₃
ušur ama-ŋu₁₀ e₂-a-na zi mu-un-di-ni-gi₄
nam nu-tar-re ki-gul-la gaba...
lu₂ kug la₂ zu-me-en igi-za ga-gub ma-an-dug₄-e-še
nam nu-tar-re a₂-sag₃-e gaba ba-an-ri-me-en
kug niŋ₂-gur₁₁ zu-me-en igi-za ga-gub ma-an-dug₄-e-še
nam-tar ur-ra-am₃ zu₂ mu-un-da-an-kud
tug₂-mu-dur₇-ra-gin₇ im-ma-tab-tab
a-ba-am₃ lu₂-ŋu₁₀ hu-mu-un-da-an-zu
nam-tar tug₂-ga-am₃ edin-na mu-un-na-an-la₂
nam-tar ud huš kalam-ma ri-a
du-lum ur-gir₁₅-ra-am₃ egir-ra-na mu-un <unk> nam-tar
ukur₃-re niŋ₂ gu₇-u₃-da-ni-še₃ igi an-ši-du₃-du₃
ukur₃ bu-lu-uh₂ si-il-le lu₂ niŋ₂-tuku-e igi tur nam-ba-e-gid₂-i
ukur₃-re še ur₁₁-ru nu-mu-un-zu-a ziz₂ a-na ba-ur₁₁-ru
ukur₃ nu-kal
ukur₃-re niŋ₂ šu ti-a-ni zu₂ an-ur₅
en-te-na-ka a-šag₄ nu-ur₁₁-ru
ud buru₁₄-ka šu ga-rig₂ am₃-du₃-du₃-e
...niŋ₂-na e₂ šar₂-ra...<unk>
ukur₃-re al-ŋal₂-la...
tu₇ ubur-ra bi₂-in-šu₂
ukur₃-re dumu-ni tibir 1(diš)-am₃...
gi₁₆-sa da-ri₂-še₃...
ukur₃-re niŋ₂-tuku-na sun₇-na...
...
e₂-e₂ ukur₃-ukur₃-ra teš₂-e la-ba-gam-e
inim ukur₃-ra-še₃ šu la-ba-ši-in-ti
du-du nam-ukur₃-ra a₂ bi₂-ib-ŋar
lu₂ du-du zu in-kalag ugu lu₂ tuš-a nam-til₃ bi₂-ib-tah-e
ukur₃ a-na-am₃ al-tur-re
e₂{na₄}kinkin-na gu₂ {im}šu-rin-na-ka
tug₂ bir₇-ra-ni nu-kalag-ge-dam
niŋ₂ u₂-gu de₂-a-ni nu-mu-un-kiŋ₂-kiŋ₂-dam
ukur₃ ur₅-ra-am₃ al-tur-re
ka-ta kar-ra ur₅-ra ab-su-su
ukur₃ kug tukur₂
ukur₃ si-ig kalam-ma-ka
gu₅-li ukur₃-ra-ka
niŋ₂ hu-hu-nu nu-mu-un-su-a-ka
muš₃-me ukur₃-ra-ka
gaba ud-da-kam i₃-tuš-tuš-u₃-de₃ i-ni-in-ŋar
du-du nam-ukur₃-re a₂ bi₂-ib₂-ŋar
lu₂ du-du-ra ninda ga-na-šum₂
lu₂ nu-du-du-ra me-ta ga-mu-na-ab-tum₃
lu₂ di-di-ra ninda ga-na-ab-šum₂
lu₂ nu-di-di-ra me-ta...
...šag₄ dub-ba...
dub-sar ni₂-te-a-ni...
...mu ni₂-za nu-zu...ge
...mu 1(diš)-am₃ he₂-en-zu
...he₂-sag₉-sag₉ e-ne-am₃ dub-sar-re
nar-re en₃-du 1(diš)-am₃ he₂-en-zu
ad ša₄-am₃ he₂-en-sag₉ e-ne-am₃ nar-ra
dub-sar šu ka-ta sa₂-a e-ne-am₃ dub-sar-ra-am₃
nar za-pa-aŋ₂ nu-dug₃-ga hu-ru-um nar-e-ne
dub-sar hu-ru...e₂-dub-ba...
dub-sar šu nu-a nar ŋili₃ nu-a
dub-sar an-ta-me-en lu₂ ki-ta nu-me-en
dumu um-mi-a {na₄}gug-gin₇ ti-ba un-burudₓ(U)
e-ne dub-sar-ra-am₃
ti-ba un-burudₓ(U) {na₄}za-gin₃-na-am₃
dub-sar eme-gir₁₅ nu-mu-un-zu-a a-na-am₃ nam-dub-sar-ra-ni
lu₂ a-a nu-mu-un-da-ak-da-am₃ eme kaš₄-kaš₄ me-da he₂-en-tum₃
dub-sar eme-gir₁₅ nu-mu-un-zu-a inim bal-e me-da he₂-en-tum₃
dub-sar šudum-ma im-ma ba-an-lal
dub-sar...šudum-e ba-an-lal
dub-sar šag₄-ba-me-en <unk>...
dub-sar lu₂ gu₃ ra-ah nam-tag-ga-ni ab-gu-ul
dub-sar-tur ninda šag₄-gal-la-ni-še₃ bi₂-ib₂-dirig-dirig-ge
nam-dub-sar-ra-še₃ ŋeštug₂ nu-ub-ši-ŋa₂-ŋa₂
dub-sar pe-el-la₂ lu₂-mu₇-mu₇-ma-kam
nar pe-el-la₂ lu₂-gi-di-da-kam
gala pe-el-la₂ lu₂-gi-gid₂-a-kam
dam-gara₃ pe-el-la₂ da-ba-ri-ri-a-kam
nagar pe-el-la₂ lu₂{ŋiš}bal-a-kam
simug pe-el-la₂ lu₂{urud}gur₁₀-a-kam
šidim pe-el-la₂ im <unk> <unk> kam
kindagal eme-gir₁₅ ba-an-zu-a
...lu₂ eme-gir₁₅...
dub-sar šag₄ dab₅-ba nu-un-zu-a inim bal-e me-da he₂-em-tum₃
nar za-pa-aŋ₂ he₂-en-dug₃ e-ne-am₃ nar-am₃
ka₅-a-a {d}en-lil₂ lul...
...<unk> re bar igi...
ka₅-a-a šag₄ ba-ab-si ubur-bi ga ba-an-had₂ ubur ama-bi
ka₅-a-a ama-a-bi ka₅-a ab-dirig
ka₅-a-a ŋeštug₂-bi al-gig ŋiri₃-bi al-guz-e
ka₅-a kun-bi al-dugud
{ŋiš}gana₂-ur₃...
ka₅-a {ŋiš}si-ŋar-bi ŋiš-ur₃-am₃
ka₅-a-a e₂-a-ni nu-mu-da-an-du₃
e₂ gu₅-li-na-še₃ al-tar-re ba-gub
al-lub e₂-a-ni a ab-si e₂ ma-la-ga-ni-še₃ girid₂-de₃ i₃-ŋen
ka₅-a-a a-numun₂ še šu bi₂-in-dug₄
niŋ₂ nam tar-ra umuš-bi kur₂-ra-am₃-e-še
ka₅-a ŋiri₃-suhub₂ am-ma-ke₄ ŋiri₃-ni bi₂-in-gub nu-ub-sig₁₀-e-še
ka₅-a-a ŋidru an-da-ŋal₂ a-ba-am₃ an-tud₂-de₃-en
kišib an-ši-la₂ a-na-am₃ ab-gur-re-en
ka₅-a-a a-ab-ba-še₃ ŋiš₃-a-ni u₃-bi₂-in-sur
a-ab-ba du₅-bi kaš₃-ŋu₁₀-um-e-še
ka₅-a-a nu-un-dab₅ {ŋiš}az-gu₂-bi al-ak-e
ka₅-a-a dam-a-ni an-na-ab-be₂
ŋa₂-nu unug{ki} ga-raš{sar}gin₇ zu₂ ga-am₃-gaz-e-en-de₃-en
kul-aba{ki} {kuš}e-sir₂-gin₇ ŋiri₃-me-a ga-am₃-ma-ab-sig₉-ge₄-en-de₃-en
iri-še₃ 1(gešʾu) uš nu-te-a-ba
iri-da ur-re šeg₁₁ am₃-da-gi₄-gi₄
geme₂-tum-ma-al{ki} geme₂-tum-ma-al{ki}
dur₂-zu-še₃ ŋa₂-nam-ma-da
iri{ki}da niŋ₂-hul-e šeg₁₁ am₃-da-gi₄-gi₄
kug-zu ka₅-a šu-lu₂{mušen} šeg₁₁...
lul dug₄-ga-ab zid dug₄-ga-ab lul ba-e-sig₁₀-ge₅
lul dug₄-dug₄ ra-gaba ki ba₉-ra₂
anše al-dug₄-dug₄-ge barag al-huŋ-huŋ-e
anše hu-nu-zu kaš₄-ta e₃-a
{d}en-lil₂ lu₂ hu-nu-zu lirum-ta e₃-a
anše-ŋu₁₀ kaš₄ kar-re-de₃ nu-mu-un-tum₂
eme ak-da mu-un-tum₂
anše gu₃ an-mur lugal anše-ke₄ pa-aŋ₂ an-ze₂
ba-da-ra-ab-ed₃-de₃-en-de₃-en kaš₄-a ŋen-na-e-še
anše ki-nu₂ ni₂-ba-a gu₇-gu₇
anše ŋiš₃-a-ni šag₄-ga-ni ra-ra
anše ze₂ nu-a anše naŋa dub₂ nu-a
anše nu-mu-un-su-a še₁₀ dur₂-re pad₃-da
anše-gin₇ dam mu 3(diš)-am₃ nu-mu-un-tuku-tuku
anše lu₂ a-ga-de₃{ki} 2(diš)-am₃ u₂-gu ba-an-de₂
al-ŋen ud za-ha-al ak-e ul-tuš šer₇-da-am₃
gud <unk> am₃ {ŋiš}tukul a-ab-am₃
gu₄-zi-in-bu saŋ us₂-sa nu₂-nu₂
gud sur₁₂-ta kar-ra-gin₇ lul ab-sig₉-ge
gud sur₁₂-ra ab-sin₂-bi al-sag₉-sag₉
gud sur₁₂ us₂-sa numun nu-ŋa₂-ŋa₂
buru₁₄-da gu₇-e lag nu-bur₁₂-re
šu i₃-bur₁₂-ra numun nu-ŋa₂-ŋa₂
gud-sumun₂ gu₇-a-gin₇ giri₁₇ gu₄-ud-e-za
gud-de₃ sahar ub-ak igi ni₂-ba zid₂-am₃
gud-de₃ al-ur₁₁-ru ur-re sur₃ an-tag
gud šag₄ sur še₁₀ sila sud-am₃
gud kur₂-ra u₂ gu₇-gu₇
gud ni₂-ŋa₂ u₂-šim-e ba-nu₂
am-da kar-ra-ŋu₁₀-ne immal₂-e gaba ba-an-ri-en
...gud-da ri-a
gud kur₂-ra gud-da ri-me-e-še
ga ab-kar-re ga ba-kar-re an-us₂-sa
gala-e gana₂ e₂-e us₂-sa
gala du₅ {ŋiš}ma₂-kam
gala-e dumu-ni a ha-ba-an-da-ra-ra dumu-na a-a ba-da-ze₂-eŋ₃
iri{ki} ŋe₂₆-gin₇ he₂-du₃ kalam ŋe₂₆-gin₇ he₂-en-til₃
gala-e bid₃-da-ni ha-ba-an-da-ze₂-er
aŋ₂ ga-ša-an-an-na ga-ša-an-ŋu₁₀ ba-ra-zi-zi-de₃-en-e-še
gala-e ur-mah-e edin-na u₃-mu-ni-in-te
he₂-en-du <unk>{ki}a kan₄ {d}inana-še₃
ur šika-da-ke₄ ŋiš-a-ni ra
šeš-zu edin-na ta-am₃ mu-un-ak-e-še
...gala e₂-ni-še₃ ga-ab <unk>...<unk>
...<unk>
...<unk> e₂ lu₂-ra...
gala-e {ŋiš}ma₂ še-ka-ni ha-ba-da-an-su
bar-rim₄-ma ba-e-ŋen
...
gala-e {ŋiš}ma₂...
{d}am-an-ki...
<unk>...
...
ninda gala-kam lag-ga ab-gu-ul ki-la₂-bi al-tur
arad gala-a-ke₄ tilla₂ šeg₁₁ al-gi₄-gi₄
kurum₆-ma-ŋu₁₀ lag-ga ab-gu-ul ki-la₂-bi al-tur
lag kurum₆-ma-ŋu₁₀ ga-ab-dug₄
dag-gi₄-a {ŋiš}šukur mu-te-te
gala mu₇-mu₇ nu-dug₃-ga un₃ gala-e-ne
ur šub₆-ba saŋ <unk> ha-ha-za
me-še₃ gi₄-mu-un-ze₂-en gub-ba
ur galam-galam igi-kal lu₂ teš₂ nu-tuku-am₃
ur si-im-si-im e₂-e₂-a ku₄-ku₄
ur niŋ₂-u₂-zug₄ gu₇-a
ur niŋ₂ ud zal-le nu-taka₄-a
ur...gu₇ tilla₂-a šah₂ in-gu₇ {dug}šaŋan <unk>...
ur simug-ke₄ {na₄}šu-min₃-e nu-mu-un-zig₃ pisaŋ₂ dug-a i-im-zig₃
ur lul-la gu₂ sag₉-sag₉ gu₂-tar sag₉
ur ki-tuš-bi nu-mu-zu-a
ur ni₂-bi-še₃ kug-zu-a lugal-bi-ir <unk> um-ra
ur al-ed₃-de₃ {ŋiš}šukur al-ed₃-de₃ ba-ni-ib-sig₁₀-ge
ur-gir₁₅ ŋiš₃ bir₂-bi eme šub₆-be₂
iri nu ur-gir₁₅ ka₅-a nu-banda₃-am₃
iri ad₄-e-ne-ka ba-za lu₂-kaš₄-a-kam
ba-za a-na-am₃ gub-ba-bi
sag₉-ga-bi pad₃-da hul-bi u₂-gu de₂-am₃
i₃-pad₃ ba-hul₂-le-en
u₂-gu i-ni-in-de₂ šag₄-ŋu₁₀ la-ba-gig-ga-am₃
nam-sag₉-ga kaš-am₃ nam-hul kaskal-am₃
sag₉-ga-ni-še₃ tuku-am₃ ŋalga{ga}ni-še₃ taka₄-am₃
sag₉-ga-ne-ne hul-ne-ne
hul-ne-ne sag₉-ga-ne-ne
lu₂ ur₃-ra al-til₃-la
lu₂ e₂-a-ra al-zalag-zalag-ga-e-še
...
a-šag₄...
še...
<unk> ba...u₂ degₓ(RI)-ga...
u₂...kalag-ga-še₃
sig₉-ga...
...siki ba-an-tuku-tuku
u₂ degₓ(RI)-degₓ(RI)-ga {d}ezina₃ ba-an-dirig-dirig-e-še
...gi gul-la
...kug-sig₁₇ gul-la
...nu-gur-am₃ a nu-ŋar-ra-ba
...nu-gu₇
...<unk> saŋ-ki <unk>
saŋ-gin₇ <unk> en-gin₇ <unk>
...du₃ saŋ-gin₇ du₃
...du₃ en-gin₇ du₃
...<unk> saŋ-gin₇ <unk>
...<unk> en-gin₇ <unk>
šu šu-a ba-ab-tah e₂ lu₂ al-du₃-e
šag₄-gal šag₄-gal-e ba-ab-tah e₂ lu₂ al-gul-e
{ŋiš}al u₂ nu-kud {ŋiš}kibir₂ u₂ nu-kud
e₂ ŋuruš gal-gal-e-ne-ka {ŋiš}al {ŋiš}dusu al-ur₁₁-ru
ama ŋuruš 8(diš)-e tu-ud-da niŋ₂ sig-ga ba-nu₂
e₂ lu₂ zid-de₃ du₃-a lu₂-lul-e gul-la
e₂-a lu₂ zu-bi mu-un-gul
en₃-bi-a ba-tar-re...
e₂-e kislah he₂-eb₂-us₂
a-šag₄-ga sur₁₂ he₂-eb₂-us₂
e₂-a-ni e₂ zag iri-gin₇ ab-ba...
e₂ dam-e gu₃ nu-de₂-dam
...inim hul₂ nu-ŋa₂-ŋa₂-dam
šag₄ nu-ši-ib-kuš₂-u₃
...
...nu-gi₄
a-da ab-tuš kur-šag₄-še₃ igi du₈
ni₂-bi-še₃ igi nu-du₈
a-da-be₂ niŋ₂...
kur-šag₄-ge kur...
id₂...
...
lu₂ id₂-da...
e₂-gal gud-de₃...
e₂-gal id₂...šag₄-bi...
e₂-gal tir-ra-am₃ lugal...
{d}nun-gal {sa}šu₂-uš-gal lu₂ bi₂-dul-dul-e
{d}utu šu-ŋu₁₀ gid₂-i-ma-ni-ib
...ki-ma-an-ze₂-er nu-um-zu dab₅-dab₅-be₂
e₂-gal a-ri-a nu-da₁₃-da₁₃
{ŋiš}ma₂-gur₈ in-nu-da nu-da₁₃-da₁₃
dumu-gir₁₅-bi du-lum la-ba-an-da₁₃-da₁₃
...lugal-la eš₂-dam...
e₂-gal ud 1(diš) ama tud-da-am₃
ud 1(diš) ama a-nir-ra-am₃
e₂ du₃-du₃-a-ŋa₂ ur₅-ra-bi ŋe₂₆-e-me-en
gana₂ ŋar-ŋar-ra-ŋa₂ nu-ur₁₁-ru-bi ŋe₂₆-e-me-en
e₂ dumu tab du₃-a he₂-me-en
e₂-še₃ ga-ŋen-na saŋ a-ab-kal
e₂ kur₉-ra-ni 5(u)-am₃
e₂ numun til-til-la-še₃ a-ba-am₃ mu-un-tum₃-me-en
e₂ lugal-bi nu-tuš-a šag₄-bi-a nu-gur-re-en
...i₃-bal...<unk>
...
ud ma-da an-šum₂-ma en ki pa-rim₄-bi-im
mušen an-na um{mušen}e dug₃-ga
ku₆ engur-ra eštub{ku₆} gi dug₃-ga
niŋ₂-ur₂-limmu₂ peš₂-ŋiš-gi dug₃-ga
mušen ba-dal-dal ama dili-bi ba-an-tuš
mušen ba-dal-dal {d}nin-a-zu ha-la-zu-e-še
mušen-du₃ ŋiš-pap-hal-la-ka niŋ₂ al-gu₇-e
mušen ku₆ gu₇-e u₃...
mušen <unk> a-na-am₃ ab-ak
um{mušen} gu₃ de₂...nu-sag₉...gu-du gid₂...
um{mušen} saŋ-ki...nu...
um{mušen}gin₇ a am₃-gir₅-gir₅-e
ir₇-saŋ{mušen} gu₃ de₂-de₂ {ŋiš}kiri₆ me-te-bi
...de₂ a-šag₄-ga...
...de₂...
...
diŋir sizkur-ra me-te-bi-im
...ku₆ engur-ra-ke₄...ba-ab-tah
...niŋ₂ a₂-ba-ka nu-gu₇
...<unk> ta <unk> <unk> <unk>...<unk> <unk>...
...<unk> ba nu-gur-re {im}šu-rin-na-ta ba-gur-re...<unk>...ba nu-nir-ra
...saŋ-du suhur{ku₆} saŋ-du maš₂-gur-ra <unk>{ku₆} he₂-da-gu₇-e...
a₂-še ŋiš-gi-a nam-mu-nu₂-de₃-en peš₂-ŋiš-gi-a...
...na-an-de₂-e-en ŋiri₃ gub-gub-e an <unk>
id₂-da a na-de₂-en peš₂-bi am₃-ed₃-de₃
...<unk>{mušen}
...ku₅-ra₂
su-din{mušen} 1(diš)-am₃ ab-tum₃
...u₂-bi...
...{mušen}gin₇ ib₂-ba-ta sun₄-za ga-bi₂-ib-tud₂-de₃-en
...gir-ra-bi
...<unk> bi
2(diš) e-sig{mušen} 2(diš) gu₂-sur-ra{ku₆} 3(diš) suhur{ku₆} gu₂-sur-ra{mušen}
2(diš) eštub{ku₆} 2(diš) suhur{ku₆} ku₆-ab-ba{ku₆} 2(diš)
{ŋiš}banšur {d}en-lil₂-la₂-ka ba-ŋal₂-la
pisaŋ-ninda-ŋar {d}en-lil₂-la₂-ka
i₃ ku₆ i₃ mušen-na-ka gu₂-zu-še₃ <unk> re-eš₂ he₂-em <unk>
a-ba-am₃ sahar mu-un-de₆ mu-un-zig₃
a-ba-am₃ {ŋiš}ma₂ bi₂-in-du₈
...šir₃-e dur₂-dur₂-ru-da...
...še ze₂-ze₂ še-zu...
...<unk> lum-lum...
...
...

Cuneiform:
<SURFACE>
𒆠𒄢𒆷𒁀𒆠𒃶𒂗𒄢
𒆠𒉡𒄢𒆷𒁀𒄘𒄊𒃶𒂗𒅅
𒆠𒉌𒆠𒇻𒂠𒊬𒋻𒁕𒃶𒀀
𒉺𒀭𒁉𒄊𒁀𒁕𒉽
𒁲𒅕𒂵𒀀𒆠𒁀𒂊𒄢
𒈨𒁉𒁀𒁕𒄩𒇴
𒉺𒀭𒁉𒄊𒈾𒀊𒋫𒀊𒉽𒊒𒉈𒂗𒍢𒂗
𒁲𒅕𒂵𒀀𒆠𒉆𒁀𒂊𒄢𒇻𒉈𒂗𒍢𒂗
𒈨𒁉𒈾𒀊𒋫𒀊𒄩𒇴𒂊𒂗𒍢𒂗
𒄞𒉈𒆠𒁺𒁀𒈾𒀊𒋫𒀊𒉽𒊒𒉈𒂗𒍢𒂗
𒉆𒋻𒈬𒂵𒀀𒀭𒅗𒅔𒈾𒀀𒀭
𒉺𒂵𒀀𒀭𒌓𒁺𒆠𒊔𒁺𒀀𒀭
𒉆𒋻𒈬𒇳𒊬𒂷𒂵𒈾𒀊𒅗
𒅔𒈾𒈠𒂷𒂷
𒀀𒀀𒅆𒄿𒉌𒅔𒁇𒉆𒋻𒈬𒁀𒁳𒁀
𒌓𒉆𒋻𒍼𒂵𒅗𒁀𒌅𒌓𒉈𒂗
𒉆𒋻𒈬𒅗𒉆𒂼𒈬𒈬𒁕𒀭𒉽
𒍪𒀀𒃡𒊏𒈬𒌧𒉈𒂊𒇯𒁺
𒇳𒊬𒂼𒈬𒂍𒀀𒈾𒍣𒈬𒌧𒁲𒉌𒄄
𒉆𒉡𒋻𒊑𒆠𒄢𒆷𒃮...
𒇽𒆬𒇲𒍪𒈨𒂗𒅆𒍝𒂵𒁺𒈠𒀭𒅗𒂊𒊺
𒉆𒉡𒋻𒊑𒀉𒉺𒂊𒃮𒁀𒀭𒊑𒈨𒂗
𒆬𒃻𒂵𒍪𒈨𒂗𒅆𒍝𒂵𒁺𒈠𒀭𒅗𒂊𒊺
𒉆𒋻𒌨𒊏𒀀𒀭𒅗𒈬𒌧𒁕𒀭𒋻
𒌆𒈬𒁍𒊏𒁶𒅎𒈠𒋰𒋰
𒀀𒁀𒀀𒀭𒇽𒈬𒄷𒈬𒌧𒁕𒀭𒍪
𒉆𒋻𒌆𒂵𒀀𒀭𒂔𒈾𒈬𒌧𒈾𒀭𒇲
𒉆𒋻𒌓𒍽𒌧𒈠𒊑𒀀
𒁺𒈝𒌨𒂠𒊏𒀀𒀭𒂕𒊏𒈾𒈬𒌧<unk>𒉆𒋻
𒇳𒁺𒊑𒃻𒅥𒅇𒁕𒉌𒂠𒅆𒀭𒅆𒆕𒆕
𒇳𒁺𒁍𒇻𒌔𒋛𒅋𒇷𒇽𒃻𒌇𒂊𒅆𒌉𒉆𒁀𒂊𒁍𒄿
𒇳𒁺𒊑𒊺𒀳𒊒𒉡𒈬𒌧𒍪𒀀𒍩𒀀𒈾𒁀𒀳𒊒
𒇳𒁺𒉡𒆗
𒇳𒁺𒊑𒃻𒋗𒋾𒀀𒉌𒅗𒀭𒄯
𒂗𒋼𒈾𒅗𒀀𒊮𒉡𒀳𒊒
𒌓𒂙𒅗𒋗𒂵𒍮𒀀𒀭𒆕𒆕𒂊
...𒃻𒈾𒂍𒊹𒊏...<unk>
𒇳𒁺𒊑𒀠𒅅𒆷...
𒄰𒁛𒊏𒉈𒅔𒋙
𒇳𒁺𒊑𒌉𒉌𒋳𒁹𒀀𒀭...
𒄃𒊓𒁕𒌷𒂠...
𒇳𒁺𒊑𒃻𒌇𒈾𒆗𒈾...
...
𒂍𒂍𒇳𒁺𒇳𒁺𒊏𒌨𒂊𒆷𒁀𒃵𒂊
𒅗𒇳𒁺𒊏𒂠𒋗𒆷𒁀𒅆𒅔𒋾
𒁺𒁺𒉆𒇳𒁺𒊏𒀉𒉈𒅁𒃻
𒇽𒁺𒁺𒍪𒅔𒆗𒌋𒅗𒇽𒆪𒀀𒉆𒋾𒉈𒅁𒈭𒂊
𒇳𒁺𒀀𒈾𒀀𒀭𒀠𒌉𒊑
𒂍𒎎𒄯𒈾𒄘𒅎𒋗𒆸𒈾𒅗
𒌆𒊯𒊏𒉌𒉡𒆗𒄀𒁮
𒃻𒌑𒄖𒌤𒀀𒉌𒉡𒈬𒌧𒆥𒆥𒁮
𒇳𒁺𒄯𒊏𒀀𒀭𒀠𒌉𒊑
𒅗𒋫𒋼𒀀𒊏𒄯𒊏𒀊𒋢𒋢
𒇳𒁺𒆬𒆁
𒇳𒁺𒋛𒅅𒌧𒈠𒅗
𒆪𒇷𒇳𒁺𒊏𒅗
𒃻𒄷𒄷𒉡𒉡𒈬𒌧𒋢𒀀𒅗
𒈹𒈨𒇳𒁺𒊏𒅗
𒃮𒌓𒁕𒄰𒉌𒆪𒆪𒅇𒉈𒄿𒉌𒅔𒃻
𒁺𒁺𒉆𒇳𒁺𒊑𒀉𒉈𒌈𒃻
𒇽𒁺𒁺𒊏𒃻𒂵𒈾𒋧
𒇽𒉡𒁺𒁺𒊏𒈨𒋫𒂵𒈬𒈾𒀊𒉐
𒇽𒁲𒁲𒊏𒃻𒂵𒈾𒀊𒋧
𒇽𒉡𒁲𒁲𒊏𒈨𒋫...
...𒊮𒁾𒁀...
𒁾𒊬𒉎𒋼𒀀𒉌...
...𒈬𒉎𒍝𒉡𒍪...𒄀
...𒈬𒁹𒀀𒀭𒃶𒂗𒍪
...𒃶𒊷𒊷𒂊𒉈𒀀𒀭𒁾𒊬𒊑
𒈜𒊑𒇷𒁺𒁹𒀀𒀭𒃶𒂗𒍪
𒀜𒁺𒀀𒀭𒃶𒂗𒊷𒂊𒉈𒀀𒀭𒈜𒊏
𒁾𒊬𒋗𒅗𒋫𒁲𒀀𒂊𒉈𒀀𒀭𒁾𒊬𒊏𒀀𒀭
𒈜𒍝𒉺𒉘𒉡𒄭𒂵𒄷𒊒𒌝𒈜𒂊𒉈
𒁾𒊬𒄷𒊒...𒂍𒁾𒁀...
𒁾𒊬𒋗𒉡𒀀𒈜𒅲𒉡𒀀
𒁾𒊬𒀭𒋫𒈨𒂗𒇽𒆠𒋫𒉡𒈨𒂗
𒌉𒌝𒈪𒀀𒎎𒍝𒄢𒁶𒋾𒁀𒌧𒌋
𒂊𒉈𒁾𒊬𒊏𒀀𒀭
𒋾𒁀𒌧𒌋𒎎𒍝𒆳𒈾𒀀𒀭
𒁾𒊬𒅴𒂠𒉡𒈬𒌧𒍪𒀀𒀀𒈾𒀀𒀭𒉆𒁾𒊬𒊏𒉌
𒇽𒀀𒀀𒉡𒈬𒌧𒁕𒀝𒁕𒀀𒀭𒅴𒁽𒁽𒈨𒁕𒃶𒂗𒉐
𒁾𒊬𒅴𒂠𒉡𒈬𒌧𒍪𒀀𒅗𒁄𒂊𒈨𒁕𒃶𒂗𒉐
𒁾𒊬𒋃𒈠𒅎𒈠𒁀𒀭𒇲
𒁾𒊬...𒋃𒂊𒁀𒀭𒇲
𒁾𒊬𒊮𒁀𒈨𒂗<unk>...
𒁾𒊬𒇽𒅗𒊏𒄴𒉆𒋳𒂵𒉌𒀊𒄖𒌌
𒁾𒊬𒌉𒃻𒊮𒃲𒆷𒉌𒂠𒉈𒌈𒋛𒀀𒋛𒀀𒄀
𒉆𒁾𒊬𒊏𒂠𒄑𒌆𒉿𒉡𒌒𒅆𒂷𒂷
𒁾𒊬𒉿𒂖𒇲𒇽𒅲𒅲𒈠𒄰
𒈜𒉿𒂖𒇲𒇽𒄀𒁲𒁕𒄰
𒍑𒆪𒉿𒂖𒇲𒇽𒄀𒁍𒀀𒄰
𒁮𒃼𒉿𒂖𒇲𒁕𒁀𒊑𒊑𒀀𒄰
𒉄𒉿𒂖𒇲𒇽𒄑𒁄𒀀𒄰
𒌣𒉿𒂖𒇲𒇽𒍏𒆥𒀀𒄰
𒁶𒉿𒂖𒇲𒅎<unk><unk>𒄰
𒃳𒅴𒂠𒁀𒀭𒍪𒀀
...𒇽𒅴𒂠...
𒁾𒊬𒊮𒆪𒁀𒉡𒌧𒍪𒀀𒅗𒁄𒂊𒈨𒁕𒃶𒅎𒉐
𒈜𒍝𒉺𒉘𒃶𒂗𒄭𒂊𒉈𒀀𒀭𒈜𒀀𒀭
𒈜𒀀𒀀𒀭𒂗𒆤𒈜...
...<unk>𒊑𒁇𒅆...
𒈜𒀀𒀀𒊮𒁀𒀊𒋛𒁛𒁉𒂵𒁀𒀭𒌓𒁛𒂼𒁉
𒈜𒀀𒀀𒂼𒀀𒁉𒈜𒀀𒀊𒋛𒀀
𒈜𒀀𒀀𒄑𒌆𒉿𒁉𒀠𒍼𒄊𒁉𒀠𒈝𒂊
𒈜𒀀𒆲𒁉𒀠𒂂
𒄑𒃷𒃡...
𒈜𒀀𒄑𒋛𒃻𒁉𒄑𒃡𒀀𒀭
𒈜𒀀𒀀𒂍𒀀𒉌𒉡𒈬𒁕𒀭𒆕
𒂍𒆪𒇷𒈾𒂠𒀠𒋻𒊑𒁀𒁺
𒀠𒈜𒂍𒀀𒉌𒀀𒀊𒋛𒂍𒈠𒆷𒂵𒉌𒂠𒄌𒉈𒉌𒁺
𒈜𒀀𒀀𒀀𒍤𒆸𒊺𒋗𒉈𒅔𒅗
𒃻𒉆𒋻𒊏𒌆𒁉𒉽𒊏𒀀𒀭𒂊𒊺
𒈜𒀀𒄊𒀯𒄠𒈠𒆤𒄊𒉌𒉈𒅔𒁺𒉡𒌒𒋧𒂊𒊺
𒈜𒀀𒀀𒉺𒀭𒁕𒅅𒀀𒁀𒀀𒀭𒀭𒉺𒍜𒉈𒂗
𒈩𒀭𒅆𒇲𒀀𒈾𒀀𒀭𒀊𒄥𒊑𒂗
𒈜𒀀𒀀𒀀𒀊𒁀𒂠𒍑𒀀𒉌𒅇𒉈𒅔𒋩
𒀀𒀊𒁀𒂅𒁉𒍒𒈬𒌝𒂊𒊺
𒈜𒀀𒀀𒉡𒌧𒆪𒄑𒊍𒄘𒁉𒀠𒀝𒂊
𒈜𒀀𒀀𒁮𒀀𒉌𒀭𒈾𒀊𒁉
𒂷𒉡𒀕𒆠𒂵𒆜𒊬𒁶𒅗𒂵𒀀𒀭𒄤𒂊𒂗𒉈𒂗
𒆰𒀊𒆠𒋢𒂊𒁍𒁶𒄊𒈨𒀀𒂵𒀀𒀭𒈠𒀊𒋛𒄄𒂗𒉈𒂗
𒌷𒂠𒐞𒍑𒉡𒋼𒀀𒁀
𒌷𒁕𒌨𒊑𒅝𒀀𒀭𒁕𒄄𒄄
𒊩𒆳𒌈𒈠𒀠𒆠𒊩𒆳𒌈𒈠𒀠𒆠
𒂉𒍪𒂠𒂷𒉆𒈠𒁕
𒌷𒆠𒁕𒃻𒅆𒌨𒂊𒅝𒀀𒀭𒁕𒄄𒄄
𒆬𒍪𒈜𒀀𒋗𒇽𒄷𒅝...
𒈜𒅗𒂵𒀊𒍣𒅗𒂵𒀊𒈜𒁀𒂊𒋧𒆠
𒈜𒅗𒅗𒊏𒃮𒆠𒁁𒁺
𒀲𒀠𒅗𒅗𒄀𒁈𒀠𒂠𒂠𒂊
𒀲𒄷𒉡𒍪𒁽𒋫𒌓𒁺𒀀
𒀭𒂗𒆤𒇽𒄷𒉡𒍪𒋗𒆗𒋫𒌓𒁺𒀀
𒀲𒈬𒁽𒋼𒀀𒊑𒉈𒉡𒈬𒌧𒁺
𒅴𒀝𒁕𒈬𒌧𒁺
𒀲𒅗𒀭𒄯𒈗𒀲𒆤𒉺𒉘𒀭𒍢
𒁀𒁕𒊏𒀊𒇯𒁺𒉈𒂗𒉈𒂗𒁽𒀀𒁺𒈾𒂊𒊺
𒀲𒆠𒈿𒉎𒁀𒀀𒅥𒅥
𒀲𒍑𒀀𒉌𒊮𒂵𒉌𒊏𒊏
𒀲𒍢𒉡𒀀𒀲𒉀𒂀𒉡𒀀
𒀲𒉡𒈬𒌧𒋢𒀀𒆪𒂉𒊑𒅆𒊒𒁕
𒀲𒁶𒁮𒈬𒐈𒀀𒀭𒉡𒈬𒌧𒌇𒌇
𒀲𒇽𒀀𒂵𒉈𒆠𒈫𒀀𒀭𒌑𒄖𒁀𒀭𒌤
𒀠𒁺𒌓𒍝𒄩𒀠𒀝𒂊𒌌𒆪𒉪𒁕𒀀𒀭
𒄞<unk>𒀀𒀭𒄑𒆪𒀀𒀊𒀀𒀭
𒄞𒍣𒅔𒁍𒊕𒍑𒊓𒈿𒈿
𒄞𒇭𒋫𒋼𒀀𒊏𒁶𒈜𒀊𒋛𒄀
𒄞𒇭𒊏𒀊𒉆𒁉𒀠𒊷𒊷
𒄞𒇭𒍑𒊓𒆰𒉡𒂷𒂷
𒂙𒁕𒅥𒂊𒋃𒉡𒁍𒊑
𒋗𒉌𒁍𒊏𒆰𒉡𒂷𒂷
𒄞𒄢𒅥𒀀𒁶𒅗𒄞𒌓𒂊𒍝
𒄞𒉈𒅖𒌒𒀝𒅆𒉎𒁀𒍥𒀀𒀭
𒄞𒉈𒀠𒀳𒊒𒌨𒊑𒄮𒀭𒋳
𒄞𒊮𒋩𒆪𒋻𒋤𒀀𒀭
𒄞𒉽𒊏𒌑𒅥𒅥
𒄞𒉎𒂷𒌑𒋆𒂊𒁀𒈿
𒄠𒁕𒋼𒀀𒊏𒈬𒉈𒉦𒂊𒃮𒁀𒀭𒊑𒂗
...𒄞𒁕𒊑𒀀
𒄞𒉽𒊏𒄞𒁕𒊑𒈨𒂊𒊺
𒂵𒀊𒋼𒀀𒊑𒂵𒁀𒋼𒀀𒊑𒀭𒍑𒊓
𒍑𒆪𒂊𒃷𒂍𒂊𒍑𒊓
𒍑𒆪𒂅𒄑𒈣𒄰
𒍑𒆪𒂊𒌉𒉌𒀀𒄩𒁀𒀭𒁕𒊏𒊏𒌉𒈾𒀀𒀀𒁀𒁕𒍢𒉘
𒌷𒆠𒂷𒁶𒃶𒆕𒌧𒂷𒁶𒃶𒂗𒋾
𒍑𒆪𒂊𒆪𒁕𒉌𒄩𒁀𒀭𒁕𒍢𒅕
𒉘𒂵𒊭𒀭𒀭𒈾𒂵𒊭𒀭𒈬𒁀𒊏𒍣𒍣𒉈𒂗𒂊𒊺
𒍑𒆪𒂊𒌨𒈤𒂊𒂔𒈾𒅇𒈬𒉌𒅔𒋼
𒃶𒂗𒁺<unk>𒆠𒀀𒆍𒀭𒈹𒂠
𒌨𒆷𒁕𒆤𒄑𒀀𒉌𒊏
𒋀𒍪𒂔𒈾𒋫𒀀𒀭𒈬𒌧𒀝𒂊𒊺
...𒍑𒆪𒂍𒉌𒂠𒂵𒀊<unk>...<unk>
...<unk>
...<unk>𒂍𒇽𒊏...
𒍑𒆪𒂊𒄑𒈣𒊺𒅗𒉌𒄩𒁀𒁕𒀭𒋢
𒁇𒁽𒈠𒁀𒂊𒁺
...
𒍑𒆪𒂊𒄑𒈣...
𒀭𒄠𒀭𒆠...
<unk>...
...
𒃻𒍑𒆪𒄰𒋃𒂵𒀊𒄖𒌌𒆠𒇲𒁉𒀠𒌉
𒀴𒍑𒆪𒀀𒆤𒀭𒀸𒀭𒅝𒀠𒄄𒄄
𒉻𒈠𒈬𒋃𒂵𒀊𒄖𒌌𒆠𒇲𒁉𒀠𒌉
𒋃𒉻𒈠𒈬𒂵𒀊𒅗
𒁖𒄄𒀀𒄑𒅆𒆕𒈬𒋼𒋼
𒍑𒆪𒅲𒅲𒉡𒄭𒂵𒂦𒍑𒆪𒂊𒉈
𒌨𒋃𒁀𒊕<unk>𒄩𒄩𒍝
𒈨𒂠𒄄𒈬𒌧𒍢𒂗𒁺𒁀
𒌨𒃴𒃴𒅆𒆗𒇽𒌨𒉡𒌇𒀀𒀭
𒌨𒋛𒅎𒋛𒅎𒂍𒂍𒀀𒆭𒆭
𒌨𒃻𒌑𒅲𒅥𒀀
𒌨𒃻𒌓𒉌𒇷𒉡𒋺𒀀
𒌨...𒅥𒀭𒀸𒀭𒀀𒂄𒅔𒅥𒂁𒌋𒃶<unk>...
𒌨𒌣𒆤𒎎𒋗𒎙𒂊𒉡𒈬𒌧𒍣𒋃𒂁𒀀𒄿𒅎𒍣
𒌨𒈜𒆷𒄘𒊷𒊷𒄘𒋻𒊷
𒌨𒆠𒆪𒁉𒉡𒈬𒍪𒀀
𒌨𒉎𒁉𒂠𒆬𒍪𒀀𒈗𒁉𒅕<unk>𒌝𒊏
𒌨𒀠𒇯𒁺𒉈𒄑𒅆𒆕𒀠𒇯𒁺𒉈𒁀𒉌𒅁𒋧𒄀
𒌨𒂠𒍑𒌓𒁉𒅴𒋃𒁉
𒌷𒉡𒌨𒂠𒈜𒀀𒉡𒌉𒀀𒀭
𒌷𒍞𒂊𒉈𒅗𒁀𒍝𒇽𒁽𒀀𒄰
𒁀𒍝𒀀𒈾𒀀𒀭𒁺𒁀𒁉
𒊷𒂵𒁉𒅆𒊒𒁕𒅆𒌨𒁉𒌑𒄖𒌤𒀀𒀭
𒉌𒅆𒊒𒁀𒄾𒇷𒂗
𒌑𒄖𒄿𒉌𒅔𒌤𒊮𒈬𒆷𒁀𒍼𒂵𒀀𒀭
𒉆𒊷𒂵𒁉𒀀𒀭𒉆𒅆𒌨𒆜𒀀𒀭
𒊷𒂵𒉌𒂠𒌇𒀀𒀭𒃌𒂵𒉌𒂠𒋺𒀀𒀭
𒊷𒂵𒉈𒉈𒅆𒌨𒉈𒉈
𒅆𒌨𒉈𒉈𒊷𒂵𒉈𒉈
𒇽𒃡𒊏𒀠𒋾𒆷
𒇽𒂍𒀀𒊏𒀠𒌓𒌓𒂵𒂊𒊺
...
𒀀𒊮...
𒊺...
<unk>𒁀...𒌑𒊑𒂵...
𒌑...𒆗𒂵𒂠
𒋛𒂵...
...𒋠𒁀𒀭𒌇𒌇
𒌑𒊑𒊑𒂵𒀭𒌁𒁀𒀭𒋛𒀀𒋛𒀀𒂊𒊺
...𒄀𒄢𒆷
...𒆬𒄀𒄢𒆷
...𒉡𒄥𒀀𒀭𒀀𒉡𒃻𒊏𒁀
...𒉡𒅥
...<unk>𒊕𒆠<unk>
𒊕𒁶<unk>𒂗𒁶<unk>
...𒆕𒊕𒁶𒆕
...𒆕𒂗𒁶𒆕
...<unk>𒊕𒁶<unk>
...<unk>𒂗𒁶<unk>
𒋗𒋗𒀀𒁀𒀊𒈭𒂍𒇽𒀠𒆕𒂊
𒊮𒃲𒊮𒃲𒂊𒁀𒀊𒈭𒂍𒇽𒀠𒄢𒂊
𒄑𒀠𒌑𒉡𒋻𒄑𒋙𒀾𒌑𒉡𒋻
𒂍𒄨𒃲𒃲𒂊𒉈𒅗𒄑𒀠𒄑𒅍𒀠𒀳𒊒
𒂼𒄨𒐍𒂊𒌅𒌓𒁕𒃻𒋝𒂵𒁀𒈿
𒂍𒇽𒍣𒉈𒆕𒀀𒇽𒈜𒂊𒄢𒆷
𒂍𒀀𒇽𒍪𒁉𒈬𒌧𒄢
𒇷𒁉𒀀𒁀𒋻𒊑...
𒂍𒂊𒆠𒌓𒃶𒌈𒍑
𒀀𒊮𒂵𒇭𒃶𒌈𒍑
𒂍𒀀𒉌𒂍𒍠𒌷𒁶𒀊𒁀...
𒂍𒁮𒂊𒅗𒉡𒌤𒁮
...𒅗𒄾𒉡𒂷𒂷𒁮
𒊮𒉡𒅆𒅁𒊨𒅇
...
...𒉡𒄄
𒀀𒁕𒀊𒆪𒆳𒊮𒂠𒅆𒂃
𒉎𒁉𒂠𒅆𒉡𒂃
𒀀𒁕𒁉𒃻...
𒆳𒊮𒄀𒆳...
𒀀𒇉...
...
𒇽𒀀𒇉𒁕...
𒂍𒃲𒄞𒉈...
𒂍𒃲𒀀𒇉...𒊮𒁉...
𒂍𒃲𒌁𒊏𒀀𒀭𒈗...
𒀭𒉣𒃲𒊓𒋙𒍑𒃲𒇽𒉈𒌋𒌆𒌋𒌆𒂊
𒀭𒌓𒋗𒈬𒁍𒄿𒈠𒉌𒅁
...𒆠𒈠𒀭𒍢𒅕𒉡𒌝𒍪𒆪𒆪𒁉
𒂍𒃲𒀀𒊑𒀀𒉡𒋺𒋺
𒄑𒈣𒋽𒅔𒉡𒁕𒉡𒋺𒋺
𒌉𒂠𒁉𒁺𒈝𒆷𒁀𒀭𒋺𒋺
...𒈗𒆷𒂠𒁮...
𒂍𒃲𒌓𒁹𒂼𒌅𒁕𒀀𒀭
𒌓𒁹𒂼𒀀𒉪𒊏𒀀𒀭
𒂍𒆕𒆕𒀀𒂷𒄯𒊏𒁉𒂷𒂊𒈨𒂗
𒃷𒃻𒃻𒊏𒂷𒉡𒀳𒊒𒁉𒂷𒂊𒈨𒂗
𒂍𒌉𒋰𒆕𒀀𒃶𒈨𒂗
𒂍𒂠𒂵𒁺𒈾𒊕𒀀𒀊𒆗
𒂍𒆭𒊏𒉌𒐐𒀀𒀭
𒂍𒆰𒌀𒌀𒆷𒂠𒀀𒁀𒀀𒀭𒈬𒌧𒉐𒈨𒂗
𒂍𒈗𒁉𒉡𒆪𒀀𒊮𒁉𒀀𒉡𒄥𒊑𒂗
...𒉌𒁄...<unk>
...
𒌓𒈠𒁕𒀭𒋧𒈠𒂗𒆠𒉺𒁽𒁉𒅎
𒄷𒀭𒈾𒌝𒄷𒂊𒄭𒂵
𒄩𒇉𒊏𒄞𒄩𒄀𒄭𒂵
𒃻𒌫𒇹𒉾𒄑𒄀𒄭𒂵
𒄷𒁀𒊑𒊑𒂼𒀸𒁉𒁀𒀭𒆪
𒄷𒁀𒊑𒊑𒀭𒎏𒀀𒍪𒄩𒆷𒍪𒂊𒊺
𒄷𒆕𒄑𒉽𒄬𒆷𒅗𒃻𒀠𒅥𒂊
𒄷𒄩𒅥𒂊𒅇...
𒄷<unk>𒀀𒈾𒀀𒀭𒀊𒀝
𒌝𒄷𒅗𒌤...𒉡𒊷...𒄖𒁺𒁍...
𒌝𒄷𒊕𒆠...𒉡...
𒌝𒄷𒁶𒀀𒀀𒀭𒁽𒁽𒂊
𒆜𒊕𒄷𒅗𒌤𒌤𒄑𒊬𒈨𒋼𒁉
...𒌤𒀀𒊮𒂵...
...𒌤...
...
𒀭𒀬𒊏𒈨𒋼𒁉𒅎
...𒄩𒇉𒊏𒆤...𒁀𒀊𒈭
...𒃻𒀉𒁀𒅗𒉡𒅥
...<unk>𒋫<unk><unk><unk>...<unk><unk>...
...<unk>𒁀𒉡𒄥𒊑𒅎𒋗𒆸𒈾𒋫𒁀𒄥𒊑...<unk>...𒁀𒉡𒉪𒊏
...𒊕𒁺𒋦𒄩𒊕𒁺𒈧𒄥𒊏<unk>𒄩𒃶𒁕𒅥𒂊...
𒀉𒊺𒄑𒄀𒀀𒉆𒈬𒈿𒉈𒂗𒉾𒄑𒄀𒀀...
...𒈾𒀭𒌤𒂊𒂗𒄊𒁺𒁺𒂊𒀭<unk>
𒀀𒇉𒁕𒀀𒈾𒌤𒂗𒉾𒁉𒀀𒀭𒇯𒁺𒉈
...<unk>𒄷
...𒋻𒁺
𒋢𒁷𒄷𒁹𒀀𒀭𒀊𒉐
...𒌑𒁉...
...𒄷𒁶𒌈𒁀𒋫𒅾𒍝𒂵𒉈𒅁𒉺𒍜𒉈𒂗
...𒄫𒊏𒁉
...<unk>𒁉
𒈫𒂊𒋝𒄷𒈫𒄘𒋩𒊏𒄩𒐈𒋦𒄩𒄘𒋩𒊏𒄷
𒈫𒄞𒄩𒈫𒋦𒄩𒄩𒀊𒁀𒄩𒈫
𒄑𒍎𒀭𒂗𒆤𒇲𒅗𒁀𒅅𒆷
𒂷𒃻𒃻𒀭𒂗𒆤𒇲𒅗
𒉌𒄩𒉌𒄷𒈾𒅗𒄘𒍪𒂠<unk>𒊑𒂠𒃶𒅎<unk>
𒀀𒁀𒀀𒀭𒅖𒈬𒌧𒁺𒈬𒌧𒍣
𒀀𒁀𒀀𒀭𒄑𒈣𒉈𒅔𒂃
...𒂡𒂊𒂉𒂉𒊒𒁕...
...𒊺𒍢𒍢𒊺𒍪...
...<unk>𒈝𒈝...
...
...